Dhoni
మళ్లీ టాప్‌లో నిలిచిన ధోనీ
న్యూఢిల్లీ: ఐపిఎల్‌లో ధోని ప్రస్తుతం రైజింగ్‌ పుణే సూపర్‌ జెయింట్‌కు ప్రాతినిథ్యం వహిస్తున్నాడు.ఐపిఎల్‌-10 ఆరంభంలో తడబడిగాన అతడు మధ్యలో ఒక మోస్తరుగా ఆడుతున్నాడు.ఇప్పటి వరకు 26.11 సగటుతో కేవలం 235 పరుగులు మాత్రమే సాధించాడు.ఇందులో ఒక హాఫ్‌ సెంచరీ కూడా ఉంది.అద్భుత ఆట తీరును ప్రదర్శించకపోయినప్పటికి సోషల్‌ మీడియాలో ధోని క్రేజ్‌ ఏ మాత్రం తగ్గకపోవడం విశేషం.సోషల్‌ మీడి యాలో విశేష ఆదరణ కలిగిన కోహ్లీ,ధోని కన్నా వెనుకాలే ఉన్నాడు.ఐపిఎల్‌ ఆరంభంలోని లీగ్‌లో పాల్గొనే స్టార్‌ క్రికెటర్ల ఎమోజీలను నిర్వాహకులు ప్రవేశపెట్టారు.ప్రతివారం అభిమానులు ఎక్కువగా వినియోగించిన ఎమోజీల జాబితాను రూపొందిస్తుంది.నాలుగవ వారంలో ధోని ఎమోజీ అగ్రస్థానంలో నిలువగా,అయిదవ వారం కూడా ధోనినే మొదటి స్థానం దక్కించుకోవడం విశేషం.తరువాత స్థానంలో పుణే ఆటగాడు బెన్‌స్టోక్స్‌,కోల్‌కతా కెప్టెన్‌ గంభీర్‌,బెంగళూరు సారథి కోహ్లీ,యువరాజ్‌ టాప్‌-5లో నిలిచారు.మరోవైపు పాయింట్ల పట్టికలో మొదటి స్థానంలో నిలిచిన ముంబయి ఇండియన్స్‌ ప్రాంచైజీ గురించి సోషల్‌ మీడియాలో ఎక్కువగా చర్చించుకుంటున్నారు.